Pirkimo sąlygų 10 Priedas „Bendroji techninė specifikacija“

BENDROJI TECHNINĖ SPECIFIKACIJA

	Eil. Nr.
	Pavadinimas
	Reikalavimai

	
	I. Bendra informacija apie pirkimo objektą

	1.
	Užsakovas
	Kultūros infrastruktūros centras

	2.
	Pirkimo objektas
	· Taikomųjų tyrimų atlikimas;
· Projektinių pasiūlymų parengimas;
· Tvarkybos darbų projekto parengimas;
· Kilnojamųjų kultūros vertybių tyrimo, konservavimo ir restauravimo darbų programos (-ų) parengimas;
· Projekto sprendinių įgyvendinimo priežiūros paslaugos atlikimas;
· Darbo brėžinių parengimas tvarkybos darbų metu;
· Kitų su projektų rengimu susijusių paslaugų, kurios bus įvardintos konkretaus pirkimo metu, atlikimas;
Pastaba*:
Pirkimo objekto Projektavimo užduotis (techninė specifikacija) bus pateikta konkretaus pirkimo metu.

	3.
	Statinio kategorija
	Ypatingieji statiniai (kultūros paveldo statiniai).

	4.
	Statinio funkcinė paskirtis
	Funkcinė paskirtis Tvarkybos darbų projektu nekeičiama.

	5.
	Statinio projekto rūšis
	Tvarkybos darbų projektas.

	6.
	Tvarkybos darbų rūšys
	Bus pateiktos konkretaus pirkimo metu.

	
	II. Projektavimo paslaugų apimtis, trukmė ir pateikiami duomenys

	7.
	Tyrimų ir projektavimo darbų apimtys 
	- Tyrimai: 
-	archeologiniai tyrimai; 
-	architektūros natūriniai tyrimai; 
-	architektūros konstrukcijų tyrimai; 
-	polichromijos ir sienų tapybos tyrimai; 
-      istoriniai tyrimai; 
-      geologiniai tyrimai; 
-      moksliniai techniniai tyrimai (cheminiai ir biologiniai); 
-      fotogrametriniai apmatavimai; 
-      topografinė nuotrauka; 
-	ir kiti tyrimai būtini tvarkybos darbų projekto parengimui; 
- Projektiniai pasiūlymai; 
- Projektas: 
architektūros sprendiniai; 
konstrukcijų sprendiniai; 
apsaugos techninių priemonių įrengimo sprendiniai: 
kilnojamųjų kultūros vertybių tyrimo, konservavimo ir restauravimo darbų programos; 
pasirengimo tvarkybai organizavimo schemos; 
tvarkybos darbų skaičiuojamoji kaina. 
-Projekto sprendinių įgyvendinimo priežiūros paslaugos atlikimas; 
-Darbo brėžinių parengimas tvarkybos darbų metu.

Pastaba:
Konkrečios projekto sudėtinės dalys bus pateiktos konkretaus pirkimo metu.

Į projektavimo paslaugos apimtį įeina Projekto ir Programų pataisymai pagal Užsakovo, Statytojo ar Valdytojo pastabas, pagal Projekto ekspertizės akto privalomas pastabas, pagal šį Projektą tikrinusių institucijų, subjektų (jų padalinių) pastabas, taip pat Projekto klaidų, pastebėtų tvarkybos darbų metu, taisymai.
Pataisymai neapima keitimų ir (ar) papildymų, kurie gali būti daromi Užsakovo, Statytojo ar Valdytojo iniciatyva arba dėl objektyvių nenumatytų aplinkybių. 

	8.
	Reikalavimai tvarkybos darbų projekto sprendiniams
	Tvarkybos darbų projektas rengiamas vadovaujantis objekto individualiu apsaugos reglamentu, projektiniais pasiūlymais, tvarkybos darbų projektavimo sąlygomis, vertinimo tarybos akto duomenimis, anksčiau atliktų istorinių, menotyrinių ir kitų tyrimų apibendrintomis išvadomis, publikacijomis ir projekto apimtyje planuojamų atlikti tyrimų išvadomis bei rekomendacijomis pagal esamą objekto būklę, bei kitais duomenimis apie vertybę.
 
Tvarkybos darbų projekto apimtyje pateikiama:
Tekstinė dalis su aiškiai išdėstytais projekto sprendiniais jų pagrindimais. Grafinė dalis: sklypo planas, pastato planai, fasadai, pjūviai, aiškios tvarkomų elementų detalės ir detalizuot mazgai, nurodant reikalingų atlikti darbų vietą ir apimtį. Techniniai reikalavimai ir specialiosios technologijos, taikomos TvDP sprendiniuose numatytų darbų atlikimui, reikalavimai medžiagoms, jų techninėms ir kokybinėms charakteristikoms. Medžiagų ir darbų kiekių žiniaraščiai išdėstyti pagal planuojamus tvarkybos darbų etapus, darbai turi būti suskirstyti pagal tvarkybos darbų rūšis. Skaičiuojamoji kaina, atitinkanti žiniaraščių struktūrą ir etapavimą, sudaryta atsižvelgiant į galiojančius įkainius.
Projekte pateikiami nustatytų deformacijų stabilizavimo detalizuoti brėžiniai, tvarkybai aktualios elementų detalės, mazgai, pjūviai. Įvertinus objekto elementų autentiškumą ir pažeidimų mastą, projekte turi būti numatyti tiksliniai protezuojamų, keičiamų analogiškais elementais kiekiai (tik tiek, kiek minimaliai būtina).
Technologiniai sprendiniai turi būti pagrįsti atliktais tyrimais, tvarkyboje planuojamų apdailos medžiagų - dažų, tinkų laidumas orui ir drėgmei ne mažesnis/artimas autentiškoms medžiagoms, taip pat užtikrintas medžiagų grįžtamumo principas.
Pvz. Planuojant stalių gaminių tvarkybą numatyti bokštų varpų garsinių angų uždengimą nuo kritulių – žaliuzi tipo skydais ir smulkiu tinklu nuo paukščių. (pateikti reikalavimą/-us atsižvelgiant į objektą).
Stalių gaminių montavimui taikyti suderinamas su autentiškomis arba tradicines sandarinimo/užkamšymo priemones, nenaudojant polimerinių medžiagų.
Pvz. Projekto apimtyje būtina įvertinti ir pagerinti patekimo į pastogę galimybes bei vertikalius ryšius iki bokštų viršaus tvarkybos darbų užtikrinimui. (pateikti reikalavimą/-us atsižvelgiant į objektą).
Dailės vertybių/ės –įrašyti dailės vertybę/-es Programose/-je pateikiami objekto Dailės vertybių defektų sąrašas, jų lokalizacija fotogrametrinio ir (ar) lazerinio skenavimo būdu paruoštoje objekto fiksacijoje, ar naudojant kitas šiuolaikines technologijas gautoje nuotraukoje; konservavimo ir restauravimo darbų užduotis, tyrimais pagrįsta metodika, kiekių žiniaraščiai, aprašant specialiąsias technologijas, reikalavimus medžiagoms, jų cheminėms, techninėms ir kokybinėms charakteristikoms. Atliekamas darbų kainos skaičiavimas kaip sudėtinė suvestinės projekto sąmatos dalis. 
Kiti tvarkybos sprendiniai būtini Objekto vertingųjų savybių išsaugojimui ir išryškinimui, nekeičiant paskirties, funkcinių ryšių ir teritorijos reljefo pobūdžio.
Avarijos grėsmės pašalinimo-apsaugos techninių priemonių įrengimas. Grunto paviršiaus planiravimo cokolio zonoje sprendiniai įrengiant nuogrindą, paviršinio vandens nuvedimo sprendiniai (drenažo šulinėliai ar kt. priemonės), lietaus vandens nuvedimo nuo stogo sistemos, įskaitant apsaugai nuo sniego nuošliaužų skirtais stogo elementais, su apsaugos nuo užsiteršimo priemonėmis sprendiniai. Pamatų hidroizoliacijos ir sanavimo sprendiniai remiantis architektūros konstrukcijų ir geologinių tyrimų išvadomis ir pasiūlymais. Funkcinės įrangos (laiptų, kopėčių ar kt.) patekimui į pastogę, rūsį, pirmo ir antro aukšto patalpas įrengimo ar esamų atnaujinimo/stiprinimo sprendiniai. Prie statinio esančių kelmų su šaknimis, krūmų, sukėlusių statinio laikančiųjų konstrukcijų deformacijas, atsargus pašalinimas. Palaidojimams, medžiams ir kitiems statiniams, esantiems šalia objekto, apsaugos priemonių įrengimas darbų metu. Esamos žaibosaugos ir elektros instaliacijos statinyje atnaujinimas, gaisrinės ir apsauginės signalizacijų statinyje įrengimas (palikti tinkamus arba papildyti atsižvelgiant į objektą).
Apsaugos techninių priemonių projektavimo darbai turi būti atliekami specialistų turinčių galiojančius KM ir SPSC atestatus.
Projektuoti apsauginę ir gaisrinę signalizacijas visose statinio patalpose įvertinant  jų eksploatavimo temperatūrą, drėgmę, sandarumą, patalpų paskirtį, atsparumą ugniai ir montavimo, eksploatavimo metu statybinės technikos panaudojimo galimybes, projektuojant parinkti tokias sistemas, kurios būtų efektyvios ir užtikrintų saugumo reikalavimus su optimaliomis įrengimo ir eksploatavimo išlaidomis.
Apsauginė ir gaisrinė signalizacijos turi būti suprojektuotos taip, kad joms suveikus signalas būtų perduodamas į centralizuotą, objektą 24 val. saugančios bendrovės pultą ir/ar  valdytojui nuotoliniu būdu.
Atnaujinti esamą elektros sistemą tvarkomose statinio patalpose įvertinant jų eksploatavimo temperatūrą, drėgmę, sandarumą, patalpų paskirtį, atsparumą ugniai ir montavimo, eksploatavimo metu statybinės technikos panaudojimo galimybes, atnaujinant parinkti tokias sistemas, kurios būtų efektyvios ir užtikrintų saugumo reikalavimus su optimaliomis įrengimo ir eksploatavimo išlaidomis. Elektros instaliacijos atnaujinimo sprendiniuose galimas techninių šviestuvų įrengimas.
Prieš projektuojant naują žaibosaugos sistemą (pasyvinė ar aktyvinė) statinyje, sistemos parinkimas turi būti suderintas su Užsakovu, Statytoju arba Valdytoju.
Atnaujinant žaibosaugos sistemą statinyje, būtina įvykdyti visus statinio apsaugos nuo žaibo reikalavimus:
- Žaibosaugos sistemos įžemintuvai turi būti atlikti pagal LST EN 62305 reikalavimus, jie privalo būti sutapatinti;
- Žaibosaugos sistemos įžemintuvas turi būti sujungiamas su elektros įvado įžemintuvu;
- Statinyje turi būti atliktas metalinių konstrukcijų potencialų suvienodinimas;
- Statinyje, įvertinus turimus elektros prietaisus, jų svarbą, turi būti parenkami ir atlikti viršįtampių sprendiniai.
Atnaujinant žaibosaugos sistemą ir atsižvelgiant į suprojektuotus žaibosaugos įrengimo sprendinius, projekte numatyti tranšėjos kasimo darbus aplink statinį, kontūro įrengimui, jei būtina su archeologo priežiūra žemės judinimo vietose.
Projektuojant ir/ar atnaujinant apsaugos technines priemones būtina:
- vadovautis galiojančiais LR Nekilnojamojo kultūros paveldo apsaugos įstatymu, LR Statybos įstatymu, PTR 3.06.01:2014 „Kultūros paveldo tvarkybos darbų projektų rengimo taisyklės“, galiojančiais statybos techniniais reglamentais (STR), planavimo, projektavimo, įrengimo, priėmimo eksploatuoti, naudojimo ir techninės priežiūros normomis, taisyklėmis, rekomendacijomis;
- nepažeisti valstybės saugomo statinio vertingųjų savybių bei eksterjero ir interjero estetikos;
- laidus, kabelius vedžioti paslėptu būdu;
- projektuojant įvertinti griovelių laidams, kabeliams įrengimą bei jų užtaisymą pastato sienose;
- nesant galimybei (pieš tai suderinus visas alternatyvas su Užsakovu) laidų ir kabelių vedžioti paslėptu būdu, vedžioti paviršiniu būdu instaliaciniuose kanaluose. Visus kanalus ir sumontuotus inžinerinių sistemų prietaisus (arba jų papildomus gaubtus) parinkti arba dažyti pagal interjero spalvinį sprendimą. Dažus parinkti tinkančius kanalų ir prietaisų medžiagiškumui.
Žaibosaugos srovėlaidžius, jų spalvą, parinkti kuo artimesnę objekto spalviniam sprendimui (nurodoma spalva pagal RAL katalogą).
Rengiant tvarkybos darbų projektą ir atsižvelgus į objekto specifiką bei objektui nustatytas vertingąsias savybes, pagal galimybes numatyti tokius sprendinius, kurie padidintų objekto prieinamumą riboto judumo asmenims. 
Visi tvarkybos darbai atliekami maksimaliai išsaugant autentą ir nepažeidžiant medžiagų grįžtamumo principo. 
Pastaba:
Tvarkybos darbų projekto sprendiniai (detalės ir mazgai) turi būti išsamiai detalizuoti tvarkybos darbų projekto sprendinių brėžiniuose ir aprašyti techniniuose reikalavimuose bei specialiosiose technologijose. Tvarkybos darbų projekto sprendinių tikslinimas darbo brėžiniais tvarkybos darbų metu atliekamas ir vietose, kurių dėl objektų būklės ar paslėptose vietose projektavimo darbų metu ištirti galimybių nebuvo, kartu apsprendžiant su tuo susijusius projekte pateiktus sprendinius.

	9.
	Kitos paslaugos, susijusios su projektavimo paslaugomis
	Tiekėjo atsakomybe, pajėgomis ir lėšomis, veikiant pagal Statytojo įgaliojimą, atliekami (gaunami) Projekto rengimo dokumentai:
· KPD leidimas atlikti kultūros paveldo objekto tvarkybos darbus (ardomuosius tyrimus), besąlyginis Valdytojo ir bendrasavininkų sutikimas atlikti ardomuosius tyrimus objekte, trečiųjų šalių sutikimas leisti naudoti asmeninę prieigą pasiekiant objektą trečiųjų šalių teritorijoje (pagal situaciją);
· Restauravimo tarybos posėdžio tvirtinimo protokolas rengiamoms Programoms;
· KPD leidimas atlikti kultūros paveldo objekto tvarkybos darbus;
· Statytojo arba Valdytojo atstovavimas KPD skyriuose, KPEPIS sistemoje, atliekant darbus, susijusius su Projekto ir Programų rengimu.

	10.
	Projekto sprendinių įgyvendinimo priežiūra ir darbo brėžinių parengimas tvarkybos darbų metu
	Paslaugų pradžia laikoma, kai Užsakovas sudaro tvarkybos darbų sutartį su rangovu ir apie tai yra informuojamas Tiekėjas pasirašant su juo papildomą susitarimą prie projektavimo sutarties dėl priežiūros ir darbo brėžinių parengimo darbų pradžios. Preliminari paslaugų trukmė - rangovui pradėjus vykdyti darbus (36 mėn.). Šis terminas automatiškai pratęsiamas tokiam laikui, kuriam yra pratęsiami, nukeliami arba stabdomi tvarkybos darbai iki jų užbaigimo dokumentų gavimo dienos.
Vykdant tvarkybos darbus, pagal poreikį lankytis tvarkomame objekte tokiu periodiškumu, kuris užtikrintų tinkamą projekto sprendinių įgyvendinimo priežiūros atlikimą ir savalaikį reikalingų sprendinių tikslinimą.

	11.
	Projektavimo paslaugų trukmė dienomis (mėnesiais)
	Projektavimo paslaugų trukmė bus nurodoma konkretaus pirkimo metu.
Pastabos:
Sutarties paslaugų teikimas Tiekėjo prašymu ir Užsakovui sutikus, bet kuriuo Sutarties įgyvendinimo metu, gali būti atidedamas iki 3 mėn. laikotarpiui. Tiekėjo prašymas turi būti pateiktas ne vėliau kaip 2 sav. iki galutinio paslaugų teikimo termino pabaigos. Paslaugų teikimo atidėjimas įforminamas tikslinant Paslaugų suteikimo grafiką.
Sutarties pirmojo etapo paslaugų suteikimo galiojimo terminas, dėl objektyvių priežasčių, raštišku Šalių susitarimu gali būti pratęstas iki 2 (dviejų) mėnesių terminui.

	12.
	Paslaugų teikėjui pateikiamos dokumentų, reikalingų statinio (-ių) ar statinių grupės projekto dokumentams (toliau – projekto dokumentai) parengti, kopijos
	Dokumentai bus nurodomi konkretaus pirkimo metu, įskaitant ir Projektavimo užduotį (techninę specifikaciją). 

	13.
	Projekto rengimo dokumentams taikomi teisės aktai, nekilnojamosios kultūros paveldo vertybės apsaugos reikalavimai
	Projektavimo dokumentai turi atitikti Tvarkybos darbų projektų rengimą reglamentuojančių teisės aktų reikalavimus.
Programos dokumentai turi atitikti Lietuvos Respublikos kultūros ministro įsakymo 2009 m. birželio 30 d. Nr. Įv-331 (su vėlesniais pakeitimais) Dėl kilnojamųjų kultūros vertybių tyrimo, konservavimo ir restauravimo tvarkos aprašo reikalavimus.
Projekto sprendiniais turi būti išsaugotas Objekto autentiškumas ir vertingosios savybės.

	14.
	Nurodymai sprendinių derinimui, jų pritarimui ir pan.
	Projektas rengiamas sprendinius suderinant su Statytoju, Valdytoju ir Užsakovu.
Užsakovo, Statytojo ir Valdytojo pritarimai gaunami:
1.Prieš teikiant tvarkybos darbų (tyrimų) projektą ardomųjų tyrimų leidimui gauti; 
2.Prieš teikiant derinti Projektinius pasiūlymus;
3.Prieš teikiant Projektą ekspertizėms organizuoti.

Projektavimo metu Tiekėjas turi pristatyti projekto rengimo eigą ir atliktus darbus Užsakovo atstovui.
Projektas turi būti patvirtintas Statytojo tvarkomuoju dokumentu pagal PTR 3.06.01:2014 „Kultūros paveldo tvarkybos darbų projektų rengimo taisyklės“.

Projektas turi būti suderintas su už kultūros paveldo apsaugą atsakingomis institucijomis.
Projekto dalių sprendiniai turi būti suderinti tarpusavyje.
Projekto sprendiniai turi nepažeisti trečiųjų šalių interesų.

	15.
	Nurodymai statinio projekto dokumentų komplektavimui, įforminimui ir pateikimui
	Projektas turi būti parengtas lietuvių kalba. 
Tiekėjas Užsakovui pateikia:
1. Vieną parengto Projekto su Programomis skaitmeninę duomenų laikmeną (ekspertizėms organizuoti).
2. Dvi parengto projekto skaitmenines duomenų laikmenas pdf formatu (USB) (po teigiamos ekspertizės išvados gavimo, suderinus su KPD ir gavus leidimą atlikti tvarkybos darbus) ir dvi popierines Polichromijos tyrimų ataskaitos bylas (jeigu atliekami polichromijos tyrimai). Papildomai pateikiamos galutinės bylos darbinių dokumentų versijos, įskaitant skaičiuojamosios kainos, redaguojamais formatais: doc, docx, xlsx, dwg, dbf ir kt.
Skaičiuojamosios kainos nustatymo dalis komplektuojama atskira byla.

	16.
	Ekspertizės atlikimas
	Ekspertizę organizuoja Užsakovas. Projektui privaloma atlikti specialiąją (paveldosaugos) ir dalinę (skaičiuojamosios kainos nustatymo) ekspertizes, taip pat gali būti organizuojama dalinė apsaugos techninių priemonių ekspertizė.



